เลือกรูปทรงคิ้วที่คุณชอบ
ถืออะไรก็ได้ที่มีลักษณะเป็นแท่งตรง เช่น ดินสอเขียนคิ้ว หรือไม้บรรทัด นาบกับใบหน้าในแนวตั้ง   แตะปลายด้านหนึ่งไว้ตรงปลายจมูก ส่วนปลายอีกด้านแตะบริเวณหัวตา ระนาบนี้จะช่วยกำหนดว่าหัวคิ้วควรเริ่มตรงจุดไหน ใช้ดินสอเขียนคิ้วมาร์กจุดที่ต้องการเอาไว้ แล้วทำเช่นเดิมกับคิ้วอีกข้าง ถือดินสอเขียนคิ้วหรือไม้บรรทัดเป็นเส้นเฉียง วัดจากปีกจมูก พาดผ่านรูม่านตา  สิ่งสำคัญคือคุณต้องมองตรงไปข้างหน้า โดยทั้งใบหน้าและดวงตาควรมองตรงที่กระจก ตรงจุดที่ดินสอเขียนคิ้วหรือไม้บรรทัดพาดผ่านคิ้วของคุณก็คือจุดโก่งของขอบคิ้วส่วนบน มาร์กจุดนั้นเอาไว้ด้วยดินสอเขียนคิ้ว ทำเช่นเดิมกับคิ้วอีกข้าง ถือดินสอเขียนคิ้วหรือไม้บรรทัดเป็นเส้นเฉียง วัดจากปีกจมูก พาดผ่านบริเวณหางตาไปถึงคิ้ว   จุดนี้คือปลายหางคิ้ว มาร์กจุดเอาไว้ด้วยดินสอเขียนคิ้ว ทำเช่นเดิมกับคิ้วอีกข้าง คิ้วบางทรงจะเหมาะกับเฉพาะบางรูปหน้า   สำหรับคนรูปหน้ากลม หน้าจะดูเรียวขึ้นได้โดยวาดปลายคิ้ว (ประมาณ 1/3 ของคิ้ว) ให้ตวัดไปทางส่วนบนของใบหู สำหรับคนรูปหน้าเหลี่ยม วาดปลายคิ้ว (ประมาณ 1/3 ของคิ้ว) ให้ตวัดไปทางกลางใบหู เพื่อให้องค์ประกอบของใบหน้าดูสมดุล สำหรับคนรูปหน้ายาวเรียว วาดคิ้วเป็นเส้นตรง และให้ปลายคิ้วตวัดขึ้นสูงกว่าใบหู สำหรับคนหน้ารูปไข่ หน้าจะดูสมดุลอยู่แล้ว แต่เพื่อความสมดุลที่มากขึ้น วาดปลายคิ้ว (ประมาณ 1/3 ของคิ้ว) ให้ตวัดไปทางติ่งหู
กำหนดจุดเริ่มต้นของหัวคิ้ว. กำหนดความโก่งของคิ้ว. กำหนดปลายหางคิ้ว. สังเกตรูปหน้าตัวเอง.
https://www.wikihow.com/Shape-Eyebrows
Determine Your Ideal Shape